text: ख़ान का पहला मुख्य किरदार 1988 के दौरान फ़िल्म "क़यामत से क़यामत तक" में नज़र आया, जिसे उनके भतीजे और नासिर हुसैन के बेटे मंसूर ख़ान ने निर्देशित किया था।" क़यामत से क़यामत तक" बॉक्स ऑफिस पर काफी सफल रही और इसने ख़ान के करियर को एक लीडिंग अभिनेता के तौर पर आगे बढाया.एक टिपिकल 'चॉकलेट अभिनेता' के रूप में उन्हें किशोरों का आदर्श माना जाने लगा। उसके बाद वे '80 और '90 की शुरुआत में कई फ़िल्मों में दिखे: "दिल" (1990), जो साल का सबसे बड़ा व्यवसायिक हिट रही, "दिल है की मानता नहीं" (1991), "जो जीता वही सिकंदर" (1992), "हम हैं राही प्यार के" (1993) (जिसके लिए उन्होंने पटकथा भी लिखा) और "रंगीला" (1995).इनमे से अधिकतर फ़िल्में आलोचनात्मक व व्यवसायिक दृष्टि से सफल रहीं। दूसरी सफल फ़िल्में "अंदाज अपना अपना", जिसमें सह-अभिनेता सलमान ख़ान थे। इसके रिलीज के समय फ़िल्म असफल रही परन्तु बाद में इसने अच्छी स्थिति बना ली।